**Să nu m-aștepți**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu m-aștepți căci n-am să vin,

m-ai vrut doar de plăcere,

iar chipul tău mi-e azi străin,

străin de-o mângâiere.

Să nu m-aștepți zilele-n rând,

cu simțuri doar fugare,

chiar dacă azi te am în gând

și gândul parcă doare.

Să nu te temi că n-am venit,

tu n-ai de ce te teme,

doar timpul nostru e grăbit,

grăbit și-n mine geme.

Și să mă ierți că n-am venit,

căci nu mai dorm de-o vreme,

durerea iarăși m-a trezit,

trezit sunt de blesteme…

Autor, Mihail Janto